Document ID: 32012R0947

A BIZOTTSÁG 947/2012/EU VÉGREHAJTÁSI RENDELETE
(2012. október 12.)
a nyers gyémántok nemzetközi kereskedelmében a kimberley-i folyamat tanúsítási rendszere végrehajtásáról szóló 2368/2002/EK tanácsi rendelet módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a nyers gyémántok nemzetközi kereskedelmében a kimberley-i folyamat tanúsítási rendszere végrehajtásáról szóló, 2002. december 20-i 2368/2002/EK tanácsi rendeletre (1) és különösen annak 19. cikkének (6) bekezdésére és 20. cikkére,
mivel:
(1)
A Washingtonban 2012. júniusban megtartott ülésszakok közötti találkozón megtörtént ideiglenes elfogadást követően a kimberley-i folyamat részes felei írásbeli eljárással jóváhagyták Kamerun felvételét a kimberley-i folyamat résztvevőinek jegyzékébe, amit a kimberley-i folyamat elnöke általi értesítéssel 2012. augusztus 14-én megerősítettek.
(2)
A 2009. december 1-jén hatályba lépett Lisszaboni Szerződés értelmében az Európai Unió az Európai Közösség helyébe lépett, és annak jogutódjává vált. E változást tükrözendő a 2368/2002/EK rendelet 2. cikkének g) pontjában meghatározott tanúsítvány megfelelőségének javítása céljából a rendelet IV. mellékletében rögzített egyes technikai jellemzőket módosítani kell. A változáshoz történő alkalmazkodáshoz az Unió illetékes hatóságainak mindazonáltal realisztikus határidőt kell biztosítani, figyelembe véve az új tanúsítványok kibocsátásához szükséges időt.
(3)
Aktualizálni kell továbbá az Európai Unió és Svájc kapcsolattartó pontjainak címeit a II. mellékletben, a tagállamok illetékes hatóságainak jegyzékét a III. mellékletben, valamint a gyémántszervezetek jegyzékét az V. mellékletben.
(4)
A 2368/2002/EK rendelet II., III., IV. és V. mellékletét ezért ennek megfelelően módosítani kell.
(5)
E rendelet rendelkezései összhangban vannak a 2368/2002 rendelet 22. cikkében említett bizottság véleményével.
ELFOGADTA EZT A RENDELETET:
1. cikk
A 2368/2002/EK rendelet a következőképpen módosul:
1)
A II. melléklet helyébe e rendelet I. mellékletének szövege lép.
2)
A III. melléklet helyébe e rendelet II. mellékletének szövege lép.
3)
A IV. melléklet helyébe e rendelet III. mellékletének szövege lép.
4)
Az V. melléklet helyébe e rendelet IV. mellékletének szövege lép.
2. cikk
Ez a rendelet az Európai Unió Hivatalos Lapjában való közzétételét követő harmadik napon lép hatályba.
Az 1. cikk 3) pontja azonban 2013. január 1-jétől alkalmazandó.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2012. október 12-én.

Labels: 3
14
18